Dupuytren's contracture

Dupuytren's contracture nyɛla doro din che ka nubihi ayi bee zaɣ'bɔbigu tabindi taba, ka bi lahi tabigira. Di piini mi ni zaɣ'bihi, ka nuu maa puuni naan yi niŋ zaɣ'kpulakpula ka kpem'kpema, ka kuli niŋdi nimmohi hali ka nubihi ŋɔ ti ku lahi tooi tabigi taba. Di ni tooi bi bɛra, amaa zaɣisigu bee fuɣisibu ni tooi beni. Nubili din pa nubili-kpalinga zuɣu ka di tooi gbaari a. Doro ŋɔ ni tooi mɔŋ nira bindirigu duɣibu,sabbu ni tuun shɛŋa din pahi pahi.

Binshɛɣu din tahiri lala doro ŋɔ na bi yi polo. Pohili dalirinima shɛŋa n-nyɛ, daŋ ni taarihi, da'nyuli,nyohi nyubu, "thyroid problems", sapuɣu doriti, "diabetes", ni kpilinkpihi. Din pahi nyɛla "connective tissue" din beni ni "palmar fascia". Di baŋbu tooi dolila di nahingbana.

Di tuuli tibbu tooi chanimi ni "steroid injections" zaŋ chibi luɣ'shɛŋa di ni be, ni "physical therapy". Din ti kɔŋ tim ni, "clostridial collagenase" chibbu bee apoleeshini ni tooi niŋ. "Radiation therapy" ni tibiri doro ŋɔ la, di shɛhira dii bi zooi. Doro ŋɔ ni tooi lahi labina di tibbu nyaaŋa.

Dupuytren's tooi yirimina dobba ban yaɣi yuun pihinu ni na. Gbanpiɛla ka lala doro ŋɔ tooi gbahira, ka leei bi yoli Asiannima mini Africanima sunsuuni. Saha shɛŋa bɛ booni li la "Viking disease", ka di nyɛla di tooi yolila "Nordic" zuliya ni. United States tingbani ni kamani niriba vaabu 5% ka di tooi gbahiri saha shɛŋa, ka Norway tingbani ni kamani vaabu 30% ka di gbaari dobba ban yaɣi yuun pihiyɔbu chana ni. United Kingdom, kamani vaabj 20% ka di gbaari niriba ban yaɣi yuun pihiyɔbu ni anu chani ni. Guillaume Dupuytren yuli ka bɛ zaŋ ti li, ŋun daa tuui nya di tuuli daliri yuuni 1833.

 Kundivihira 

Category:Translated from MDWiki
Pubu:Lahabaya zaa